無意中喺週刊見到這間烤魚邊邊，身為貓嘅我當然要搵多兩隻貓去試菜啦，居然1試難忘，好想再去食。入到去店員好好招呼問我哋有冇食過，我哋話冇，佢就即刻好細心地介紹。跟住上前菜，每款都好掂，仲可以無限添加😋😋我哋就叫咗青檸越式烤江團魚，條魚真係好鮮味，又滑又冇乜骨，湯底又鮮甜。食完魚其實都有啲飽😅跟住上海鮮，鮑魚同扇貝每人1隻，其他海鮮任叫，蝦，桶蠔有我手板咁大隻，白鱔片好彈口，牛肉厚薄適中，好有牛味，西班牙豬豚肉咬落有口感。仲有幾款菜任食...哩間又可以食魚又有海鮮又可以打邊邊嘅食店，1定大推🖒🖒